To uker etter at krigen brøt ut, hadde israelerne bestemt seg for å etablere en 6–8 kilometer dyp "sikkerhetssone" langs grensen til Israel, og 31. juli hadde fallskjermstyrker omringet Ayta al-Shab. Dagen etter rykket de mot landsbyen fra to sider, men måtte trekke seg tilbake etter kraftig motstand. Det israelske forsvaret bekreftet at 3 soldater var blitt drept og 25 skadet av lettere våpen og antitank-missiler. Forsvaret hevdet også å ha drept 20 Hizbollah-krigere. Hizbollah hevdet imidlertid at bare fire av deres soldater var blitt drept på dette tidspunktet.